Η ***Ni una menos*** (προφορά: *ni ˈuna ˈmenos*, ελεύθερη μετάφραση: *Ούτε μία λιγότερη*) είναι φεμινιστική οργάνωση, τετάρτου κύματος και κίνημα βάσης από την Αργεντινή, η οποία έχει εξαπλωθεί και σε άλλες χώρες της λατινικής αμερικής, κάνοντας εκστρατεία κατά της βίας σε βάρος των γυναικών. Στον επίσημο ιστότοπό της, η οργάνωση, ορίζεται ως μία «συλλογική κραυγή κατά της ανδρικής βίας».

Η οργάνωση ξεκίνησε από Αργεντίνες καλλιτέχνιδες, δημοσιογράφους και ακαδημαϊκούς, καταλήγοντας να γίνει μία «ηπειρωτική συμμαχία για τον φεμινισμό». Εκτός από το κύριο θέμα της (τις δολοφονίες εις βάρος των γυναικών), η οργάνωση, καταπιάνεται και με άλλα θέματα όπως ο ρόλος φύλων, η σεξουαλική παρενόχληση, η νομιμοποίηση της έκτρωσης, τα δικαιώματα όσων εργάζονται στα ερωτικά επαγγέλματα και τα δικαιώματα των τρανς.

Ονομασία κι απαρχή
------------------

Η οργάνωση εμπνεύστηκε το όνομά της από μία φράση που είπε το 1995, η Μεξικανίδα ακτιβίστρια και ποιήτρια Σουσάνα Τσάβες, *«Ni una muerta más»,* φράση που στα ισπανικά σημαίνει *Καμιά άλλη νεκρή*. Η φράση είχε ειπωθεί σε διαδηλώσεις για τις δολοφονίες γυναικών που είχαν γίνει στο Σιουδάδ Χουάρες. Το 2011, η Τσάβες δολοφονήθηκε κι έκτοτε η φράση της έγινε "σύμβολο πάλης".

Η πρώτη πορεία που οργανώθηκε από τη *Ni una menos*, πραγματοποιήθηκε στη γειτονία Ρεκολέτα του Μπουένος Άιρες, στις 26 Μαρτίου του 2015. Οι διαδηλώσεις συμπεριελάμβαναν επίσης μαραθώνιο διαβάσματος και διάφορα άλλα καλλιτεχνικά δρόμενα. Ο καταλύτης αυτής της διαδήλωσης ήταν η δολοφονία της Δαϊάνα Γκαρθία, η οποία βρέθηκε νεκρή, σε σακούλα σκουπιδιών, στις 16 Μαρτίου 2015.

Αρχή κινήματος και διαδηλώσεις
------------------------------

Το κίνημα έγινε γνωστό σε όλη τη χώρα με τη χρήση του hashtag **#NiUnaMenos** σε μέσα κοινωνικής δικτύωσης. Ο τίτλος αυτός χρησιμοποιήθηκε και στη μεγάλη διαδήλωση που έγινε στις 3 Ιουνίου 2015, πορεία που ξεκίνησε έξω από το Μέγαρο του Αργεντίνικου Κογκρέσου. Όλα ξεκίνησαν εξαιτίας όσων έγιαν τον Μάιο του 2015, όταν στις 11 του μήνα, βρέθηκε νεκρή η δεκατετράχρονη Τσίαρα Παέθ και θαμένη κάτω από το σπίτι του πρώην συντρόφου της, επιπροσθετώς ήταν και έγκυος.

Το περιστατικό έγινε viral και γνωστοποιήθηκε και σε γειτονικές χώρες: τη Χιλή και την Ουρουγουάη. Η διαδήλωση, μόνο στο Μπουένος Άιρες, είχε μαζέψει 200.000 κόσμο. Στις 3 Ιουνίου του 2016, έγιναν κι άλλες πορείες, σε διάφορες μεγάλες πόλεις της Αργεντινής - και όχι μόνο· πορείες έγιναν στο Μοδεβιδέο (Ουρουγουάη) και στο Σαντιάγο (Χιλή), χρησιμοποιώντας αυτήν τη φορά το σλόγκαν #VivasNosQueremos (ΜαςΘέλουμεΖωντανές). Στις 13 Αυγούστου του 2016, παρόμοια πορεία, με σλόγκαν #NiUnaMenos, έγινε και στη Λίμα του Περού, με την περουβιανή εφημερίδα *La República*, να δηλώνει πως αυτή ήταν η μεγαλύτερη πορεία στην ιστορία του Περού.

Στις 19 Οκτωβρίου 2016, η *Ni una menos*, διεξήγαγε την πρώτη μεγάλη μαζική πορεία, αποτελούμενη μόνο από γυναίκες, για τον βιασμό και τον ανασκολοπισμό της δεκαεξάχρονης Λουθία Πέρεθ, γεγονός που έλαβε μέρος στη Μαρ ντελ Πλάτα. Εκτός από την πορεία, οι συμμετέχοντες σταμάτησαν να εργάζονται και για μία ώρα, ενώ φορούσαν όλοι πένθιμα ρούχα, ονομάζοντας την ημέρα *Miércoles negro* (Μαύρη Τετάρτη). Αυτές οι διαδηλώσεις, έκαναν παγκοσμίως γνωστό το κίνημα και έγιναν πορείες και σε άλλες χώρες όπως στο Μεξικό, τη Χιλή, το Περού, την Ισπανία, τη Βολιβία, την Παραγουάη, την Ουρουγουάη, το Ελ Σαλβαδόρ και τη Γουατεμάλα. Μία εβδομάδα αργότερα έγινε μεγάλη πορεία και στο Ρίο ντε Τζανέιρο.

Στις 8 Μαρτίου του 2017, η *Ni una menos*, συμμετείχε και στο International Women's Strike, στο οποίο συμμετείχαν 50 κράτη.

Κριτική
-------

Το κίνημα έχει δεχθεί, επίσης, κριτική, κυρίως από δημοσιογράφους, εξαιτίας κάποιων αιτημάτων του, ιδιαίτερα από το 2017, όταν και ξεκίνησε να ζητά την αποφυλάκιση της Μιλάγρο Σάλα.

Κληρονομία
----------

Το 2016, οι Αργεντινοί επιστήμονες Χουλιάν Πετρουλεβίσιους και Πέδρο Γκουτιέρεθ, ονόμασαν *Tupacsala niunamenos*, ένω νέο είδος λιβελούλης, που βρέθηκε στη Λα Ριόχα, προς τιμήν του κινήματος. Το γένος *Tupacsala*, δόθηκε προς τιμήν του Τούπακ Αμαρού ΙΙ, με την οργάνωση της Μιλάγρο Σάλα, να παίρνει το όνομά της από αυτόν.

Παραπομπές
----------

1. ↑  Roffo, Julieta (29 Μαΐου 2015). «Un estallido de imágenes para decir #NiUnaMenos». *Clarín* (στα Spanish). Clarín Group. Ανακτήθηκε στις 25 Απριλίου 2017. CS1 maint: Μη αναγνωρίσιμη γλώσσα (link)
2. ↑  Roffo, Julieta (9 Απριλίου 2017). «El emotivo homenaje de Liniers a Micaela» (στα Spanish). Infobae. Ανακτήθηκε στις 25 Απριλίου 2017. CS1 maint: Μη αναγνωρίσιμη γλώσσα (link)
3. ↑  Young, Linda (11 Δεκεμβρίου 2017). «A Women's Strike Organizer on Feminism for the 99 Percent». Broadly. Vice Media. Ανακτήθηκε στις 5 Μαΐου 2018.
4. ↑  Palmer, Rose (15 Δεκεμβρίου 2017). «Ni Una Menos: An Uprising of Women in Argentina». Culture Trip. Ανακτήθηκε στις 5 Μαΐου 2018.
5. ↑  «Qué es Ni una menos» (στα Ισπανικά). Ni una menos. Ανακτήθηκε στις 21 Απριλίου 2017.
6. 1 2  Gago, Verónica· Santomaso, Agustina (7 Μαρτίου 2017). «Argentina's Life-or-Death Women's Movement». *Jacobin*. Bhaskar Sunkara. Ανακτήθηκε στις 25 Απριλίου 2017.
7. ↑  «#NiUnaMenos: ¿Quién fue la autora de la consigna que une a miles contra la violencia de género?» (στα Ισπανικά). Minutouno.com. 3 Ιουνίου 2015. Ανακτήθηκε στις 26 Μαρτίου 2018.
8. ↑  Subirana Abanto, Katherine (4 Μαρτίου 2018). «El tiempo de la acción». *El Comercio* (στα Ισπανικά). Ανακτήθηκε στις 26 Μαρτίου 2018.
9. ↑  «Maratón de lectura contra los femicidios» (στα Ισπανικά). Sur Capitalino. 26 Μαρτίου 2015. Ανακτήθηκε στις 22 Απριλίου 2017.
10. ↑  Pomeraniec, Hinde (8 Ιουνίου 2015). «How Argentina rose up against the murder of women». theguardian.com. Ανακτήθηκε στις 22 Απριλίου 2017.
11. ↑  «En Uruguay, Chile y México también: ¡Ni una menos!» (στα Ισπανικά). La Izquierda Diario. 4 Ιουνίου 2015. Ανακτήθηκε στις 22 Απριλίου 2017.
12. ↑  Porter, Tom (4 Ιουνίου 2015). «Argentina: 200,000 rally against femicide and domestic violence in Buenos Aires». *International Business Times*. IBT Media. Ανακτήθηκε στις 22 Απριλίου 2017.
13. ↑  «Uruguay: Miles de personas marchan contra la violencia hacia las mujeres». *CrónicaViva* (στα Ισπανικά). Universidad Jaime Bausate y Meza. 4 Ιουνίου 2016. Ανακτήθηκε στις 24 Απριλίου 2017.
14. ↑  «Marchan en Argentina, Chile y Uruguay contra feminicidios» (στα Ισπανικά). Periódico Vanguardia. 3 Ιουνίου 2016. Ανακτήθηκε στις 25 Απριλίου 2017.
15. ↑  «Multitudinaria marcha en Buenos Aires contra la violencia machista». *El Periódico de Catalunya* (στα Ισπανικά). Grupo Zeta. 4 Ιουνίου 2016. Ανακτήθηκε στις 24 Απριλίου 2017.
16. ↑  Rodríguez, Fernando (3 Ιουνίου 2016). «NiUnaMenos: 275 femicidios entre una marcha y otra». *La Nación* (στα Ισπανικά). SA La Nación. Αρχειοθετήθηκε από το πρωτότυπο στις 26 Απριλίου 2017. Ανακτήθηκε στις 24 Απριλίου 2017.
17. ↑  «#NiUnaMenos: así fue la marcha contra la violencia a la mujer». *El Comercio* (στα Ισπανικά). Grupo El Comercio. 14 Αυγούστου 2016. Ανακτήθηκε στις 25 Απριλίου 2017.
18. ↑  Chinchay, Maricarmen· Cortijo, Carlos (14 Αυγούστου 2016). «La más grande de la historia». *La República* (στα Ισπανικά). Grupo La República. Ανακτήθηκε στις 25 Απριλίου 2017.
19. ↑  Schinca, Ximena (19 Οκτωβρίου 2016). «Women set for first-ever general strike in Argentine history». *Buenos Aires Herald*. Editorial Amfin S.A. Ανακτήθηκε στις 25 Απριλίου 2017.
20. ↑  Pardo, Daniel (14 Οκτωβρίου 2016). «El "aberrante" caso del empalamiento de una niña de 16 años que indigna a Argentina» (στα Ισπανικά). BBC Mundo. BBC World Service. Ανακτήθηκε στις 25 Απριλίου 2017.
21. ↑  «Women Across Latin America Protest After The Rape And Murder Of A Teenage Girl». *HuffPost*. AOL. 20 Οκτωβρίου 2016. Ανακτήθηκε στις 25 Απριλίου 2017.
22. ↑  Gordon, Sarah (21 Οκτωβρίου 2016). «NiUnaMenos: How the brutal gang rape and murder of a schoolgirl united the furious women of Latin America». telegraph.co.uk. Ανακτήθηκε στις 25 Απριλίου 2017.
23. ↑  «#NiUnaMenos: Varios países se suman al clamor de Argentina». *El Comercio* (στα Ισπανικά). Grupo El Comercio. 19 Οκτωβρίου 2016. Ανακτήθηκε στις 25 Απριλίου 2017.
24. ↑  Goñi, Uki (20 Οκτωβρίου 2016). «Argentina's women joined across South America in marches against violence». theguardian.com. Ανακτήθηκε στις 22 Απριλίου 2017.
25. ↑  Jensen, Emily (26 Οκτωβρίου 2016). «Ni Una Menos Reaches Rio: Is There Hope To End Gender Violence In Brazil?». The Bubble. Αρχειοθετήθηκε από το πρωτότυπο στις 15 Απριλίου 2018. Ανακτήθηκε στις 22 Απριλίου 2017.
26. ↑  «La politización de Ni Una Menos: áspero debate en Intratables. Mirá el video». *El Intransigente* (στα Ισπανικά). Infobae. 5 Ιουνίου 2017. Αρχειοθετήθηκε από το πρωτότυπο στις 12 Οκτωβρίου 2017. Ανακτήθηκε στις 25 Ιουνίου 2017.
27. ↑  «Argentinala Cristinae: dos científicos del Conicet bautizaron a un insecto "en honor" a Cristina Kirchner». *La Nación* (στα Ισπανικά). SA La Nación. 14 Απριλίου 2017. Αρχειοθετήθηκε από το πρωτότυπο στις 27 Απριλίου 2017. Ανακτήθηκε στις 24 Απριλίου 2017.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ni una menos** |

* Επίσημος ιστότοπος